Juba aastaid on üheks populaarsemaks vahetusprogrammiks üliõpilaste seas ERASMUS-programm, kuhu on kaasatud kõik TTÜ teaduskonnad ja kolledžid. Väliskõrgkoolidesse suunduvate vahetustudengite arv aastas on juba 200, sh ka välispraktika läbinud üliõpilased. Kiiresti kasvab ka väliskõrgkoolidest TTÜ-sse õppima tulnud vahetusüliõpilaste arv. 2008. õppeaastal õppis meil 179 väliskülalisüliõpilast Prantsusmaalt, Soomest, Itaaliast, Rootsist, Portugalist, Saksamaalt, Hispaaniast, Poolast, Austriast, Ukrainast, Ameerikast jm. Nii mitmedki üliõpilased jäävad plaanitud õppeperioodi täiendama praktikaperioodiga Eesti ettevõtetes. 2008/2009 õppeaastal käisid 50 õppejõudu välisülikoolis loenguid andmas. 40 õppejõudu ja töötajat kasutasid Erasmuse koolituse võimalust, nendest 23 ülikoolis ning 17 ettevõtetes.